OpenLLM-France/wikimedia huggingface dataset:
# Batúixevo

Batúixevo (en rus: Батушево) és un poble de la República de Mordòvia, a Rússia, segons el cens del 2010 tenia 842 habitants, pertany al municipi d'Atiàixevo.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Estació de Sant Feliu - Consell Comarcal

* El títol d'aquest article és incorrecte a causa de limitacions tècniques. El títol correcte de l'article és Estació de Sant Feliu | Consell Comarcal.
Mapa TramBaix T1, T2 i T3 :
Mapa Metro Línia 3 :
Sant Feliu | Consell Comarcal és una estació capçalera de la línia T3 de la xarxa del Trambaix situada a la Avinguda Montejurra de Sant Feliu de Llobregat i al terme municipal de Sant Just Desvern, però a escassos metres del nucli urbà de Sant Feliu de Llobregat, i es va inaugurar el 6 de maig de 2007 quan es va prolongar des de Torreblanca.
Hi ha en projecte d'enllaçar aquí amb la línia 3 del metro de Barcelona. Aquesta nova estació de metro es dirà El Pla del Vent.
Trambaix :
| Procedència/Destinació | < | > | Procedència/Destinació |
| Francesc Macià | Torreblanca | terminal | terminal |
| Projectat |||||
| Francesc Macià | Torreblanca | Estació de Sant Feliu | Quatre Camins |
| Metro de Barcelona |||||
| Projectat |||||
| Sant Feliu | Sant Feliu | Torreblanca | Trinitat Vella |

## Referències

* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Vegeu també

* Tram
* Xarxa ferroviària de Catalunya
# East Windsor

East Windsor és una població dels Estats Units a l'estat de Connecticut. Segons el cens del 2005 tenia 10.447 habitants.

## Demografia

Segons el cens del 2000, East Windsor tenia 9.818 habitants, 4.078 habitatges, i 2.556 famílies. La densitat de població era de 144,2 habitants/km².
Per edats la població es repartia de la següent manera: un 22,2% tenia menys de 18 anys, un 6,2% entre 18 i 24, un 33,1% entre 25 i 44, un 23,8% de 45 a 60 i un 14,7% 65 anys o més.
L'edat mediana era de 39 anys. Per cada 100 dones de 18 o més anys hi havia 92,6 homes.
La renda mediana per habitatge era de 51.092 $ i la renda mediana per família de 60.694 $. Els homes tenien una renda mediana de 39.785 $ mentre que les dones 33.446 $. La renda per capita de la població era de 24.899 $. Aproximadament el 3,5% de les famílies i el 4,1% de la població estaven per davall del llindar de pobresa.

## Personatges il·lustres

* Jonathan Edwards (1703 - 1758) teòleg

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- East Windsor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- East Windsor». American Fact Finder. Oficina del Cens dels Estats Units, 12-01-2010.
# Turó de l'Home (desambiguació)

«Turó de l'Home» té aquests significats:
# Ohmilita

La'ohmilita és un mineral de la classe dels silicats. Va ser anomenada en honor de l'indret on va ser descoberta: Ohmi (Prefectura de Niigata, Japó).

## Característiques

L'ohmilita és un silicat de fórmula química Sr₃(Ti,Fe$^{3+}$)(Si₂O₆)₂(O,OH)·2H₂O. Cristal·litza en el sistema monoclínic. Els cristalls són fibrosos, de fins a 10 μm, allargats al llarg de [010]; poden aparèixer en agregats que mesuren fins a 0,2 mm i que rarament són esferul·lítics.
Segons la classificació de Nickel-Strunz, l'ohmilita pertany a «09.DH - Inosilicats amb 4 cadenes senzilles periòdiques, Si₄O₁₂» juntament amb els següents minerals: leucofanita, haradaïta, suzukiïta, batisita, shcherbakovita, taikanita, krauskopfita, balangeroïta, gageïta, enigmatita, dorrita, høgtuvaïta, krinovita, makarochkinita, rhönita, serendibita, welshita, wilkinsonita, safirina, khmaralita, surinamita, deerita, howieïta, taneyamalita, johninnesita i agrel·lita.

## Formació i jaciments

L'ohmilita va ser descoberta a Ohmi en un dic d'amfibolita-quars-albitita que tallava serpentinita. També ha estat descrita en altres indrets de la prefectura de Niigiata.

## Referències

* 1 2 3 «Ohmilite» (en anglès). Mindat. [Consulta: 7 novembre 2015].
* 1 2 «Ohmilite» (en anglès). Handbook of Mineralogy. Arxivat de l'original el 8 de maig 2019. [Consulta: 7 març 2018].
# Maria Cusí i Jordà

Maria Cusí i Jordà (Figueres, 1892 - Figueres, 1953) fou una pintora i dibuixant catalana. Filla d'Àngela Jordà de Genover i de Carles Cusí i de Miquelet, de Figueres. El 1894 el seu pare va encarregar a Josep Azemar la Casa Cusí a la Rambla de Figueres on vivia la família, El 1907 i 1908 va assistir a les classes de dibuix de Juan Núñez a l'Escola Municipal de Dibuix de Figueres. El 1909 va fer la seva primera exposició amb bona crítica. El 1921 es va casar amb el militar Federico Lopez Tabar amb qui va tenir tres fiils: Carles, Frederic i Enric. Es conserven 5 dibuixos de Maria Cusí encara que també pintaba a l'oli. Feia escenes d'interior i retrats familiars. pero també carrers exteriors de pobles a prop de Figueres com Vilabertran o Avinyonet de Puigventós. El maig de 1909 va fer una exposició als magatzems Puig París de pastels sèpies carbons i olis on va exposar Els claustres de Vilabertran.

## Referències

* ↑ Bassas i Masanés, 2020, p. 95.
* ↑ Bassas i Masanés, 2020, p. 97.

## Bibliografia

* Bassas, Assumpta; Masanés, Cristina. «Maria Cusí i Jordà». A: Ajuntament de Figueres. Pintar, crear, viure. Dones artistes a l'Alt Empordà (1830-1939), 2020, p. 95-98. ISBN 978-84-120316-5-2.
# Can Santvicenç

Can Sant Vicenç és una masia annexada a la capella de Sant Vicenç de les Roquetes (municipi de Sant Julià de Ramis, el Gironès) que antigament era el convent. Protegida com a bé cultural d'interès local està quasi tota ensorrada i només resta dempeus la façana (crugia de la façana). L'accés és per porta de llinda plana amb inscripcions "DOMIHS PROR / S VICENTI DE RUPE". Al damunt hi ha una finestra de llinda plana amb un motiu floral gòtic, bisellada per un quart de canya i amb un ampit sortint de formes escairades. La façana es clou amb un ràfec força sortit. L'interior, per l'entrada, dona a l'escala que puja a la sala. Tot el darrere que dona a la muntanya està ensorrat i ple de vegetació. La finestra té un festejador amb espitllera. El ràfec té restes de calç blanca formant triangles. Per l'interior de la masia, a la planta pis, s'accedeix al cor de Sant Vicenç.

## Notes

* 1 2 «Can Sant Vicenç». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
# Gai Sicini

Gai Sicini (Caius Sicinius) és el nom dels següents personatges:
* Gai Sicini (tribú 470 aC)
* Gai Sicini (tribú 449 aC)
# Vall de Soğanlı

Vall de Soğanlı (en turc, Soğanlı vadisi) és un paratge de Capadòcia, en l'Anatòlia Central, Turquia. És famós per la població troglodita de Soğanlı, i les seves seixanta esglésies.

## Regió de Soğanlı

A la regió de Soğanlı, a causa dels tremolors de terra es produïren enfonsaments que, units a d'altres fenòmens naturals, causaren a la vall i l'altiplà que ara hom pot albirar. La vall de Soğanlı, format per dues zones, fou poblat en l'època romana. Les roques còniques situades en les vessants de la vall serviren de sepulcres en temps dels romans i de capelles en temps romans d'Orient. Els frescs de les capelles, degut al seu estil, daten dels segles IX al XIII.
Les capelles més importants situades en la vall Soğanlı, són les següents: Les capelles del cap negra (Karabaş), de la serp d'(Yilanli), la dels tres nivells amb una cúpula (Kubbeli) i de Santa Bàrbara (Thatakali).

## L'església de Karabaş

Està situada en la vessant dreta de la vall de Soğanlı. En aquest lloc rocós s'hi troben, al costat de l'església de Karabaş, nombroses tombes, capelles de volta de mig canó i espais on els religiosos vivien permanentment. La capella d'una sola nau i un absis està recoberta per una volta de mig canó. L'església de Karabaş, que data del segle xi, fou pintada en diferents èpoques i amb tècniques variades. S'hi representen les escenes següents: el Deisis, l'Anunciació, la Nativitat, la Presentació de Jesús en el Temple, la Transfiguració, Jesucrist en la Creu, la Pietat, l'Ascensió i figures de sants.

## L'església de Kubbeli

Es troba en el vessant de la vall on se situa el municipi de Soğanlı vers el nord. Amb una minuciosa talla en la xemeneia de les fades, es realitzaren les cúpules; les cares laterals foren unides com es fa amb les pedres del revestiment. La capella és l'exponent d'una arquitectura en progrés, amb les seves voltes, les seves cúpules i el seu absis. Sobre el nivell superior amb tres absis. Aquesta església data del segle x. Les escenes representades són les següents: en l'absis principal l'Aparició del Profeta; en l'absis lateral: el Desis; en la volta: la massacre dels Sants Innocents, el Seguiment de Santa Isabel, l'Anunciació, la Visitació, la Justificació de la Virginitat de la Verge, el Naixement, l'Adoració dels Tres reis Mags, la Fugida a Egipte, la Presentació de Jesús en el Temple, la mort de Zacaries, la crida de Joan, Joan i Jesucrist, el miracle de les noces de Canà, Jesucrist i la Dona Samaritana, l'entrada a Jerusalem i figures de sants.

## L'església de Santa Bàrbara

Aquesta església es troba al final de la vall que s'estén vers l'est, prop del municipi de Soğanlı. Comprèn una nau amb un absis coberts per una volta de mig canó. Aquesta capella data de principis del segle x.
Les escenes representades són les següents: en l'absis: l'aparició del Profeta; a la volta: el Deisis, l'Anunciació, la Visitació, la Justificació de la Virginitat, el Viatge a Betlem, la Nativitat, el Descens de Jesucrist als Inferns, els Set Dormits i figures de sants.

## Bibliografia

* Olünya Turizm Tekstil San. Tic. Ltd. Sti. pàgs. 79-80
# Tommy Hall

William Thomas "Tommy" Hall (Croydon, 1876 - 26 d'abril de 1949) va ser un ciclista anglès que fou professional del 1900 al 1914. El 1903 va establir un nou rècord de l'hora en mig fons.

## Palmarès

* 1902
** Medalla de plata al Campionat d'Europa de mig fons
* 1912
** 3r als Sis dies de Dresden (amb Alfred Halstead)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# O Baixo Miño

O Baixo Miño és una comarca de Galícia situada al sud de la província de Pontevedra.

## Geografia

Es troba a l'extrem sud-oest de Galícia, al límit amb Portugal. Es troba al curs baix del riu Miño, del qual pren el seu nom, que desemboca al costat d'A Guarda a l'oceà Atlàntic.
Limita al nord amb la comarca de Vigo, a l'oest amb l'oceà Atlàntic i al sud i est amb el districte portuguès de Viana do Castelo, del qual està separat pel Miño i la seva desembocadura.

## Municipis

En formen part els municipis de:
* A Guarda
* Oia
* O Rosal
* Tomiño
* Tui
# Balneari Parramon

El Balneari Parramon va ser un edifici neoclàssic del municipi de Ribes de Freser (Ripollès) que va tenit diversos usos. És una obra inclosa en l'Inventari del Patrimoni Arquitectònic de Catalunya. Construït el segle passat, va ser utilitzat molt poc com a edifici balneari depenent d'Aigües de Ribes. Es va transformar a començaments d'aquest segle en colònia tèxtil i recentment és un edifici d'habitatges en règim de propietat horitzontal.
Aquest era un edifici incomplet en forma d'U que consta de planta baixa i tres pisos, essent la seva part posterior oberta en galeries. Primitivament fou part del balneari i posteriorment es convertí en colònia industrial d'una fàbrica tèxtil. Degut al seu ús original trobem elements d'una certa tipologia clàssica principalment representat per l'entrada i escala d'accés.
Actualment només es conserva una moderna capella annexa dedicada a la Mare de Déu del Roser.

## Notes

* 1 2 «Balneari Parramon». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Yolanda Violeta García Santos

Yolanda García Santos (Lleó, 31 d'agost de 1971) és una política valenciana d'origen castellanolleonès, diputada a les Corts Valencianes en la VII i VIII legislatures.

## Trajectòria política

Ha estat membre del consell executiu de Nuevas Generaciones del Partit Popular d'Alacant i ocupà el càrrec de directora de gabinet de la Conselleria d'Educació, Investigació, Cultura i Esport de la Generalitat Valenciana. Considerada ideològicament propera a Francisco Camps, fou escollida diputada per Alacant a les eleccions a les Corts Valencianes de 2007 i 2011. Fou vicepresidenta de la Comissió d'Indústria, Comerç i Turisme de les Corts Valencianes.

## Corrupció

Com a tresorera del PP del País Valencià, ha estat acusada per delictes electorals i un presumpte finançament il·legal del partit en el marc del conegut Cas Gürtel que esclatà el febrer de 2009 i en el qual es veren implicats des de l'aleshores president de la Generalitat Francisco Camps o l'exvicepresident Víctor Campos fins al secretari general del PPCV Ricardo Costa.

## Vegeu també

* Branca valenciana del cas Gürtel

## Referències

* ↑ «Fitxa de les Corts Valencianes». Arxivat de l'original el 2015-09-23. [Consulta: 23 agost 2015].
* ↑ (castellà) El TSJ investigarà al PPCV per 'delicte electoral, suborn i prevaricació' Arxivat 2013-09-27 a Wayback Machine., a El Mundo del 25/05/2011. [Consultat: 26/09/2011]
* ↑ I. Zafra. «El tribunal decide encausar a la cúpula del PP de Camps por financiación ilegal». El País, 20-05-2011.

## Enllaços externs

* Fitxa de les Corts Valencianes Arxivat 2011-09-06 a Wayback Machine.
# Campionats del món de ciclisme en ruta de 1982

Els Campionats del món de ciclisme en ruta de 1982 es disputaren de l'1 al 5 de setembre de 1982 a Goodwood, Anglaterra.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Giuseppe Saronni Itàlia | 6h 42' 22" | Greg LeMond Estats Units | + 5" | Sean Kelly Irlanda | + 7" |
| Cursa en línia masculina amateur | Bernd Drogan RDA | 4h 17' 48" | Francis Vermaelen Bèlgica | + 8" | Jurg Bruggmann Suïssa | + 8" |
| Contrarellotge per equips masculins | Països Baixos Maarten Ducrot Gerard Schipper Gerrit Solleveld Frits Van Bindsbergen | 2h 14' 09" | Suïssa Alfred Achermann Daniel Heggli Richard Trinkler Urs Zimmermann | + 37" | Unió Soviètica Iuri Kaixirin Oleg Logvin Sergej Voronin Oleg Tchugda | + 44" |
| Femenines |||||||
| Cursa en línia femenina detalls | Mandy Jones Regne Unit | 1h 13' 00" | Maria Canins Itàlia | + 10" | Gerda Sierens Bèlgica | + 10" |

## Medaller

| Posició | País | Or | Plata | Bronze | Total |
| 1 | Itàlia | 1 | 1 | 0 | 2 |
| 2 | Alemanya de l'Est | 1 | 0 | 0 | 1 |
| 2 | Regne Unit | 1 | 0 | 0 | 1 |
| 2 | Països Baixos | 1 | 0 | 0 | 1 |
| 5 | Bèlgica | 0 | 1 | 1 | 2 |
| 5 | Suïssa | 0 | 1 | 1 | 2 |
| 7 | Estats Units | 0 | 1 | 0 | 1 |
| 8 | Irlanda | 0 | 0 | 1 | 1 |
| 8 | Unió Soviètica | 0 | 0 | 1 | 1 |
| Total | Total | 4 | 4 | 4 | 12 |

## Referències

* «Cyclisme - Championnats du Monde - 1982 - Hommes» (en francès). les-sports.info. [Consulta: 23 setembre 2013].
* «Cyclisme - Championnats du Monde - 1982 - Femmes» (en francès). les-sports.info. [Consulta: 23 setembre 2013].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 23 setembre 2013].
* «Campeonato del Mundo, Ruta, 100 km Contrarreloj por Equipos, Diletantes» (en castellà). sitiodeciclismo.net. [Consulta: 23 setembre 2013].
# Gomphosus varius

Gomphosus varius és una espècie de peix de la família dels làbrids i de l'ordre dels perciformes que es troba des de les Illes Hawaii, les Illes Marqueses i les Tuamotu fins al sud del Japó.
Els mascles poden assolir els 30 cm de longitud total.

## Referències

* 1 2 FishBase (anglès)
# Vall de Txui

La Vall de Txui (en kirguís: Чүй өрөөнү, en kazakh: Шу аңғары) és una gran vall situada en el nord de Tian Shan. S'estén des del congost de Boom en l'est fins al desert de Muyunkum en l'oest. Té una superfície d'uns 32.000 quilòmetres quadrats i va de la serralada kirguís de l'Ala-Too al sud fins a les muntanyes Chu-Ili al nord, que estan situades al Kazakhstan. Per tant, la vall està dividida en aquests dos països. A través del congost de Boom, en l'estreta part oriental, la vall de Txui està unit a la vall d'Issik Kul. El riu Txu és el principal riu de la vall. Algunes de les ciutats kirguises com Bixkek, Kara-Balta o Tokmok es troben en la vall.
El càlid estiu i la disponibilitat d'aigua potable i de reg fan d'aquesta zona una de les regions més fèrtils i més densament poblades del Kirguizstan.
Hi ha jaciments de minerals de zinc, plom, or i materials de construcció. En l'Informe Mundial sobre les Drogues de 2006 (en anglès: World Drug Report) es va estimar que a la Vall de Txui creixen 400.000 hectàrees de Cannabis en estat silvestre.

## Història

Segons arqueòlegs kirguisos, els assentaments més antics a la vall daten en el primer o segon mil·lenni a. C. La vall estava situada en una de les rutes de la Gran Ruta de la Seda, la qual cosa va contribuir al creixement econòmic i es va esdevenir més estratègica. I precisament per això, també va fer que la zona fos més propens a les incursions enemigues.

## Clima

El clima és marcadament continental. Els estius són llargs i calorosos, i els hiverns són relativament curts i freds. La temperatura mitjana del mes més calorós (juliol) és de 24,4 °C amb un màxim de 43 °C. La temperatura mitjana del mes més fred (gener) és de -5,0 °C amb un mínim de -38 °C. La precipitació anual típica varia de 300 a 500 mil·límetres en diferents zones climàtiques de la vall. Les precipitacions augmenten progressivament amb l'augment de l'altitud prop de la serralada kirguissa d'Ala-Too. La primavera i la tardor són les estacions més plujoses a la Vall de Txui.
* Camps regats a la vall de Txui, a Milyanfan, un poble fronterer kirguís (els turons del fons ja és territori del Kazakhstan)
* Part sud-oriental de la vall de Chui (a l'est de Tokmak).
* El riu Txu vist des del pont fronterer de Korday.

## Referències

* 1 2 3 4 Abazov, Rafis. Historical Dictionary of Kyrgyzstan (en anglès). Scarecrow Press, 2004. ISBN 978-0-8108-4868-9.
* ↑ Чүй облусу:Энциклопедия (en kyrgyz, russian). Bishkek: Chief Editorial Board of Kyrgyz Encyclopedia, 1994, p. 718. ISBN 5-89750-083-5.
* ↑ Słownik Geografii ZSRR (en polish). Warszawa: Wiedza Powszechna, 1974, p. 422.
* ↑ United Nations Office on Drugs and Crime. 2006 World Drug Report: Analysis. United Nations Publications, 2006, p. 2096–. ISBN 978-92-1-148214-0.
* ↑ First National Communication of the Kyrgyz Republic under the UN Framework Convention on Climate Change. 2003. p. 25. Consulta: 2013-03-10.
# Tripulació

Una tripulació és un grup de persones que treballen en una tasca comuna, generalment sota una estructura jerarquitzada. Designa especialment el personal de conducció i de serveis d'una nau o aeronau. Per influència de l'anglès crew també s'aplica a determinades activitats relacionades amb les subcultures urbanes.

## Navegació

Conjunt de persones de diferents habilitats i coneixements, que treballen en un vaixell, organitzats en una cadena de comandament. La navegació tradicional distingia molt bé entre un oficial i un mariner, encara que ambdós gremis formaven la tripulació del navili. Els que formen part de la tripulació són anomenats tripulants. També és un terme utilitzant en la navegació aèria.

## Cultura urbana

El primer ús del terme tripulació en la cultura urbana va ser per a descriure grups organitzats de punks, en la dècada dels anys 1980. Aquestes 'tripulacions' de punk podien socialitzar, prendre, i ocasionalment cometre actes de violència junts. Algunes 'tripulacions' punk vivien juntes. Les tripulacions de punk són ara quasi inexistents, possiblement a causa de la influència de la música Ska, o reggae en el punk modern, removent el cridat a actes violents contra gent innocent, i negant la necessitat de tripulacions violentes. Algunes encara existeixen, però ara no operen com alguna vegada ho van fer, i només s'identifiquen com grups d'amics tan propers com germans.
Ocasionalment, una tripulació es pot referir a un grup de graffiti, un grup de gàngsters, algunes vegades, però no necessàriament involucrats en accions il·lícites (Prostitució, possessió d'armes, narcòtics, identificacions falses, etc..) Algunes vegades les tripulacions estan basades en interessos comuns com automòbils, o formar un grup esportiu del barri, amb una semblança superficial a una colla rondaire involucrada amb el crim.
Viccionari
# Detroit Lakes

Detroit Lakes és una població dels Estats Units a l'estat de Minnesota. Segons el cens del 2008 tenia 8.131 habitants.

## Demografia

Segons el cens del 2000, Detroit Lakes tenia 7.348 habitants. La densitat de població era de 378,3 habitants per km².
Per edats la població es repartia de la següent manera: un 22,8% tenia menys de 18 anys, un 7,5% entre 18 i 24, un 24,4% entre 25 i 44, un 21,6% de 45 a 60 i un 23,7% 65 anys o més.
L'edat mediana era de 42 anys. Per cada 100 dones de 18 o més anys hi havia 81,2 homes.
La renda mediana per habitatge era de 29.264 $ i la renda mediana per família de 42.267 $. Els homes tenien una renda mediana de 28.939 $ mentre que les dones 21.439 $. La renda per capita de la població era de 18.509 $. Entorn del 9,9% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Detroit Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
* ↑ «Fact Sheet- Detroit Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
# 2051

L'any 2051 (MMLI) serà un any comú que començarà en diumenge segons el calendari gregorià, l'any 2051 de l'era comuna (CE) i Anno Domini (AD), el 51è any del tercer mil·lenni, el 51è any del segle xxi, i el segon any de la dècada del 2050.

## Esdeveniments

* Es compleixen 50 anys de la fundació de Viquipèdia, que fou fundada el 15 de gener de 2001.

### Països Catalans

* Segons un estudi de l'idescat de l'any 2013:
** Amb una migració anual de 20.000 persones, la població del Principat se situaria el 2051 en 7,945 milions de persones. Encara que la població total augmenta, es produirà un envelliment global de la població. Així doncs la població de 0 a 14 anys, de 15 a 39 anys i de 40 a 64 anys seran menys nombrosos que els actuals, i el guany de població es concentrarà en el grup de 65 anys i més.
** L'esperança de vida en homes augmentaria de mitjana 1,45 anys per dècada i la de les dones 1,23 anys per dècada. L'esperança de vida continuarà augmentant, però l'arribada a edats més avançades de generacions cada vegades més nombroses farà augmentar el nombre de defuncions de manera progressiva i sostinguda.

### Resta del món

* Abril - Un dels missatges de METI enviats des del radi telescopi Yevpatoria RT-70 el 1999 arriba al seu destí, l'estrella Gliese 777.
* 1 de juny - La càpsula del temps de Washington State Ferries s'inaugurarà, celebrant el 100 aniversari del WSF.

### Data desconeguda

* Més de 1,7 milions de persones al Regne Unit pateixen demència segons els informes publicats el 2007 per la London School of Economics i Institute of Psychiatry.
* Segons l'Oficina del Cens dels Estats Units, la població dels Estats Units arribarà als 400 milions.

## Referències

* 1 2 «Estudis de canvi de població». [Consulta: 23 novembre 2018].
* ↑ «Washington State Ferries» (en anglès). Arxivat de l'original el 2020-10-17. [Consulta: 23 novembre 2018].
* ↑ 1.7m 'will have dementia by 2051', 27 febrer 2007.
* ↑ Haya El Nasser and Paul Overberg. «Census: Economy slows U.S. population growth». Usatoday.com, 12-12-2012. [Consulta: 11 novembre 2015].